Հայաստանը իրականացրել է բոլոր պայմանավորվածությունները եւ Եվրախորհրդի Խորհրդարանական վեհաժողովի (ԵԽԽՎ) 1609 եւ 1620 բանաձեւերում արված բոլոր առաջարկները: Այդ մասին հայտարարեց Հայաստանի Ազգային ժողովի նախագահ Հովիկ Աբրահամյանը` «Ազատություն» ռադիոկայանին տված բացառիկ հարցազրույցում պատասխանելով հարցին, թե արդյոք արվո՞ւմ են պատշաճ քայլեր, որպեսզի Հայաստանը չզրկվի ԵԽԽՎ-ում ձայնի իրավունքից: Խնդիրը, ըստ նրա, կապված է «7-ի գործով» դատավարության հետ, «քանի որ առաջարկվում էր, որպեսզի համաներում իրականացվի հանրապետության նախագահի կողմից եւ այլն»: